Sérgio Conceição

Sérgio Conceição (s. 15. marraskuuta 1974) on portugalilainen jalkapallovalmentaja ja entinen laitahyökkääjä. Lokakuusta 2025 lähtien hän on toiminut Al-Ittihadin päävalmentajana. 

 Ura pelaajana 

Conceição tunnettiin pelaajaurallaan etenkin nopeudestaan ja voimastaan sekä hyvästä kuljetustaidoistaan ja melko tarkoista potkuistaan. Euro 2000 profile Conceição aloitti uransa FC Penafielissä, mutta pelillinen läpimurto tapahtui FC Portossa, johon hän siirtyi vuonna 1996. Kahden Portugalin mestaruuteen päättyneen kauden jälkeen hän siirtyi Italiaan, jossa edusti SS Laziota, Parmaa ja Internazionalea. Hän oli avainroolissa Lazion menestysvuosina 2000-luvun taitteessa, kun joukkue voitti Cup-voittajien Cupin ja Italian mestaruuden. Kaikkiaan Conceição pelasi Italiassa kuusi vuotta, kunnes palasi lyhyeksi aikaa Portoon. Hän pelasi vielä uransa viimeisinä vuosina Belgiassa, Kuwaitissa ja Kreikassa. Pitkä pelaajaura päättyi PAOK FC:ssä vuonna 2010.

Maajoukkuetasolla Conceição edusti Portugalia 56 A-maaottelussa ja teki niissä 12 maalia. Hän oli mukana MM-kisoissa 2002, joissa hän pelasi avauskokoonpanossa Portugalin kaikissa kolmessa ottelussa, ja EM-kisoissa 2000.

 Meriitit pelaajana 

 Portugalin mestaruus (3): 1997, 1998, 2004
 Portugalin cup: 1998
 Italian mestaruus: 2000
 Italian cup: 2000
 Cup-voittajien Cup: 1999
 UEFA Super Cup: 1999

 Ura valmentajana 

Lopetettuaan pelaajauransa Conceição työskenteli PAOK:n organisaatiossa teknisenä johtajana. Kaudeksi 2010–2011 hän siirtyi Standard de Liègen apuvalmentajaksi. Päävalmentajadebyyttinsä hän teki tammikuussa 2012 SC Olhanensen peräsimessä.El Olhanense tiene nuevo entrenador Fichajes.net. Viitattu 21.4.2017. Hän valmensi seuraa vuoden verran, kunnes sai potkut tehtävistään.OFICIAL: Olhanense, rescinde Sérgio Conceiçao TodoMercadoWeb. Viitattu 21.4.2017.

Huhtikuussa 2013 Conceiçãosta tuli Académica de Coimbran päävalmentaja.Sérgio Conceição é o novo treinador da Académica Jornal de Notícias. Viitattu 21.4.2017. Pesti jäi lyhyeksi, kun hän jätti seuran jo kauden jälkeen. 

Kaudeksi 2014–2015 Conceição siirtyi SC Bragan peräsimeen.Conceiçao, nuevo entrenador del Braga y Paciencia, del Setúbal El Dia. Viitattu 21.4.2017. Hän johdatti Bragan Portugalin cupin loppuotteluun, jossa joukkue joutui taipumaan rangaistuspotkukilpailun jälkeen Sportingille. Liigakausi päättyi myös mukavasti neljänteen sijaan. Hyvistä tuloksista huolimatta seurajohto erotti Conceiçãon kesällä 2015.Braga despede Sérgio Conceição por falta de respeito  Expresso. Viitattu 21.4.2017.

Syyskuussa 2015 Conceição jatkoi uraansa Vitória SC:n päävalmentajana.Sérgio Conceição é o novo treinador do Vitória de Guimarães Desporto ao minuto. Viitattu 21.4.2017. Seura sijoittui hänen johdollaan Portugalin liigassa sijalle 10 ja voitti mm. FC Porton ensimmäistä kertaa 14 vuoteen. Kauden jälkeen seura ja Conceição purkivat sopimuksen.Sérgio Conceição deixa o Vitória de Guimarães Jornal de Notícias. Viitattu 21.4.2017.

Joulukuussa 2016 Conceiçãosta tuli Ranskan Ligue 1:n FC Nantes'n päävalmentaja.Conceicao named new Nantes coach FourFourTwo. Viitattu 21.4.2017. Portugalilaisen johdolla Nantes paransi peliesityksiään ja hävisi vain seitsemän liigaottelua. Syyskaudella putoamista vastaan taistellut Nantes nousi Conceiçãon johdolla liigassa sijalle 7. Sijoitus oli Nantes'n paras pääsarjassa 13 vuoteen. Toukokuun lopussa Nantes'n puheenjohtaja Waldemar Kita kertoi medialle, ettei halua päästää Conceiçãoa seurasta FC Porton päävalmentajaksi.Nantes : Waldemar Kita reconnaît que Sergio Conceiçao «veut partir» L'Equipe. Viitattu 30.5.2017. Kesäkuun alussa Kita joutui kuitenkin ilmoittamaan, että portugalilainen jättää Nantes'n kesken sopimuskautensa.Sergio Conceiçao quitte Nantes pour Porto (off.) 8. kesäkuuta FC Porto vahvisti, että Sérgio Conceiçãosta tulee seuran päävalmentaja kaksivuotisella sopimuksella.SÉRGIO CONCEIÇÃO: “THIS IS A DREAM COME TRUE” FC Porto. Viitattu 12.6.2017. 

Kaudella 2017–2018 Conceição luotsasi Porton Liga Sagresin mestaruuteen ja palautti seuran mestariksi viiden vuoden tauon jälkeen.Soccer - Porto win Portuguese title to end Benfica dominance  Mestarien liigassa Conceição luotsasi Porton lohkokakkoseksi, mutta tie katkesi jo ensimmäisellä pudotuspelikierroksella 0-5 kotitappioon Liverpoolille.Sadio Mane scored a hat-trick as Liverpool marked their first Champions League knockout game for nine years Conceição jätti Porton kesällä 2024 valmennettuaan joukkuetta seitsemän vuoden ajan. Porto voitti hänen alaisuudessaan kolme Portugalin liigamestaruutta sekä neljä cup-mestaruutta.Notícia Record: Sérgio Conceição abandona o FC Porto

Joulukuun lopussa 2024 Conceiçãosta tuli AC Milanin päävalmentaja.AC Milan palkkasi uuden päävalmentajan Tammikuussa 2025 Milan voitti Conceiçãon alaisuudessa Italian supercupin. Milan sijoittui Serie A:ssa kahdeksanneksi kaudella 2024–2025 ja kauden päätteeksi Milanin seurajohto erotti Conceiçãon.

Lokakuussa 2025 Conceição nimitettiin saudiarabialaisseura Al-Ittihadin päävalmentajaksi vuoteen 2028 ulottuvalla sopimuksella.

 Meriitit valmentajana 

 Portugalin mestaruus: 2018, 2020, 2022
 Portugalin cup: 2020, 2022, 2023, 2024
 Portugalin supercup: 2018, 2020, 2022
 Italian supercup: 2024–2025

 Lähteet 

Luokka:Elävät henkilöt
Luokka:Vuonna 1974 syntyneet
Luokka:Portugalilaiset jalkapalloilijat
Luokka:Portugalilaiset jalkapallovalmentajat